Diari Oficial de la Generalitat Valenciana


Sumari del DOGV 9561, del 24-03-2023 (2023/2743)

Edicte sobre aprovació dels projectes per a la finalització del sector Sanxo Llop.
----------------------------------------------------------------------------------

### Dades del document

Número de DOGV
:   9561

Data del DOGV
:   24-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/2743


Data del document
:   10-03-2023

Organisme emissor
:   Ajuntament de Gandia

Tipus de document
:   Edicte

Descriptors 

:   * pla d'urbanisme
    * administració local

Edicte sobre aprovació dels projectes per a la finalització del sector Sanxo Llop. [2023/2743]  
La Junta de Govern de la Ciutat de Gandia, en sessió de 6 de març de 2023 ha adoptat l'acord següent:  
«12.1. Aprovació del Programa d'actuació integrada per a la finalització del sector Sanxo Llop i dels projectes que l'integren (PP-877, exp. 24350/2019)  
  
Primer. Aprovar el projecte per a la finalització del Programa d'actuació integrada de la unitat d'execució del sector de Sanxo Llop, per gestió directa, compost pels documents següents:  
- Informe al·legacions  
· Informe a les al·legacions presentades durant el tràmit d'informació al públic  
· Informe a les al·legacions presentades durant el tràmit d'audiència  
  
- Alternativa tècnica  
· Memòria  
· Plànol d'ordenació detallada  
· Projecte d'obres programades  
- Memòria  
- Annexos  
- Plànols  
- Plec de prescripcions tècniques particulars  
- Pressupost  
- Annex expropiacions  
- Proposició juridicoeconòmica  
· Memòria  
· Normes d'actuació  
· Memòria de viabilitat econòmica  
· Memòria de sostenibilitat econòmica  
- Projecte de reparcel·lació econòmica  
· Memòria  
· Llistat de titulars de béns i drets  
· Fitxes de les finques  
· Compte de liquidació provisional  
· Memòria de quotes d'urbanització  
· Plànols  
  
Segon. Estimar/desestimar les al·legacions presentades durant el tràmit d'audiència de conformitat amb el detall exposat en l'antecedent dotzé.  
  
Tercer. Aprovar el programa per a la finalització del sector Sanxo Llop i inscriure'l en el Registre de programes municipal, creat per Acord de la Junta de Govern de la Ciutat de Gandia de 3 de juliol de 2017, mitjançant l'emplenament del model de fitxa establert en el mencionat acord, la qual s'acompanya com annex a aquest acord.  
  
Quart. De conformitat amb el que estableix l'article 158.4 del TRLOTUP es consideraran ingressos i despeses extrapressupostaris la justificació del compromís de crèdit necessari amb càrrec al futur compte de liquidació provisional en la reparcel·lació del 5 % del cost total de les càrregues del programa, estimat en 08.489.663,24 euros.  
  
Cinqué. Notificar individualitzadament aquest acord a tots aquells titulars de drets i càrregues incloses en aquesta unitat d'execució així com a la resta d'interessats en l'expedient de conformitat amb el que disposa l'art. 4 de la Llei 39/2015, d'1 d'octubre, del procediment administratiu comú de les administracions públiques (LPACAP).  
  
Sisé. D'acord amb el que estableix l'article 178 del TRLOTUP, ordenar la publicació de l'aprovació d'aquest Programa en el Diari Oficial de la Generalitat Valenciana, requisit indispensable per a la seua entrada en vigor, una vegada efectuada la inscripció en el Registre municipal de programes.  
Seté. De conformitat amb el que preveu l'art. 168.2 TRLOTUP, es podran permetre les recepcions parcials d'obra d'aquelles fases que disposen de funcionalitat autònoma.  
  
Vuité. Les parcel·les incloses a l'àmbit no tenen la condició de solar, atès que les obres no estan finalitzades i recepcionades per l'ajuntament, però sempre que no interferisquen la marxa general de les obres del sector, es podran atorgar llicències d'edificació de conformitat amb l'article 187 del TRLOTUP.  
  
Nové. Segons preveu l'art. 108 TRLOTUP l'aprovació del programa d'actuació integrada implicarà la declaració d'utilitat pública i la necessitat d'ocupació dels béns i drets corresponents als efectes de l'expropiació de les propietats necessàries per a la connexió de la unitat d'execució.  
  
Desé. S'acorda, per tant, l'inici de l'expedient d'expropiació forçosa pel sistema de taxació conjunta, a l'empara del que preveu l'art. 108 TRLOTUP, de la totalitat de les propietats afectades per la urbanització de la rotonda d'accés al sector.  
  
Onzé. Una vegada l'acord de la reparcel·lació econòmica siga ferm en via administrativa sol·licitar a la Secretaria General l'expedició de la certificació administrativa preceptiva per a la inscripció del projecte de reparcel·lació econòmica en el registre de la propietat, i una vegada inscrit, notificar-lo als interessats, als efectes oportuns.  
  
Dotzé. Ordenar als departaments de Contractació i d'Urbanisme que impulsen l'expedient per a licitar les obres.  
  
Tretzé. Traslladar aquest acord a les àrees d'Economia i Hisenda, i de Contractació, als efectes oportuns.  
  
Contra aquesta resolució, que esgota la via administrativa, independentment de la immediata executivitat, les persones interessades podran interposar:  
A) Potestativament, recurs de reposició davant aquest mateix òrgan que dicta la resolució, en el termini d'un mes, comptats a partir de l'endemà de la notificació. En aquest cas, no podrà interposar-se recurs contenciós administratiu fins que no s'haja resolt expressament el recurs de reposició o s'haja produït la desestimació per silenci, transcorregut un mes des de la data d'interposició sense que s'haja notificat la resolució, d'acord amb el que estipulen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
B) Directament, recurs contenciós administratiu davant el Jutjat Contenciós Administratiu de València, en el termini de dos mesos, comptats a partir de l'endemà a la notificació d'aquesta resolució. Si s'haguera interposat recurs de reposició, el termini per al recurs contenciós administratiu serà de dos mesos des de la notificació de la resolució expressa, o de sis mesos des de la data de la desestimació per silenci; tot això d'acord amb el que estableixen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà exercir qualsevol altre recurs que s'estime oportú.  
  
La fitxa del Registre municipal d'actuacions es pot consultar en la pàgina web municipal,  
https://www.gandia.es/aytg/Web\_php/index.php'contenido=subapartados\_woden&id\_boto=628  
  
De conformitat amb l'article 178 del TRLOTUP, s'ha inscrit el PAI per a la finalització del sector Sanxo Llop en el Registre municipal de programes d'actuacions urbanístiques amb el número 002 d'ordre.  
  
Gandia, 10 de març de 2023.- El titular accidental de l'òrgan de suport a la JGCG (R 15.12.6173 YD Adm. Local): Francisco Rius Mestre.